Адыгэ лъэпкъым  иц1ыфыгъэ шапхъэхэм якъэгъэлъэгъон 1оры1уатэмэ къащежьэ. 1оры1уатэмэ къыднагъэсыжьыгъэ л1ыхъужьэу зэфагъэр ч1ым щызгъэпсынэу, ик1агъэм де1эныр зипшъэрылъэу дунаим къытехьэрэр ары а ц1ыфыгъэ шэпхъэ иным изехьак1ор. Ащ ишыхьат адыгэ тхыдэжъхэмрэ пшысэжъхэмрэ ахэт л1ыхъужъхэм язек1уак1э. 1оры1уатэмэ къагъэлъэгъорэ ц1ыф зэхэтык1эхэм ялъытыгъэмэ джырэ зэхэтык1эмэ зэхъок1ныгъэ инхэр афэхъугъэми, ц1ыфыгъэ зек1ок1э шэпхъэ гъэнэфагъэхэр  лъэпкъым къыфэнагъэх. А шэпхъэ зек1уак1эхэр ары  хэшыпык1ыгъэ литературнэ образхэм теплъэ къязытрэр.  Мы аужрэ илъэсхэм литературэм лъэшэу ына1э тырегъэты  хъишъэмрэ ц1ыфымрэ якъэгъэлъэгъон.